pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการกองทุนช่วยเหลือผู้ประสบสาธารณภัยสำนักนายกรัฐมนตรี ครั้งที่ 5/2560
วันอังคารที่ 11 เมษายน 2560
รมต.นร.ออมสินฯ เป็นประธานการประชุมคณะกรรมการกองทุนช่วยเหลือผู้ประสบสาธารณภัยสํานักนายกรัฐมนตรี ครั้งที่ 5/2560
รมต.นร.ออมสินฯ เป็นประธานการประชุมคณะกรรมการกองทุนช่วยเหลือผู้ประสบสาธารณภัยสํานักนายกรัฐมนตรี ครั้งที่ 5/2560
วันนี้ (11 เมษายน 2560) เวลา 15.00 น. ณ ห้องประชุม 109 ชั้น 1 สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนช่วยเหลือผู้ประสบสาธารณภัยสํานักนายกรัฐมนตรี ครั้งที่ 5/2560 ซึ่งสรุปสาระสําคัญ ดังนี้
ที่ประชุมได้รับทราบการลงพื้นที่เพื่อตรวจติดตามการให้ความช่วยเหลือผู้ประสบอุทกภัยภาคใต้ของรัฐมนตรีประจําสํานักนายกรัฐมนตรี (นายออมสิน ชีวะพฤกษ์) ซึ่งมีความคืบหน้าในการดําเนินการก่อสร้างและซ่อมแซมบ้านเรือนที่เสียหาย ตลอดจนติดตามความคืบหน้าในการมอบบ้านที่ก่อสร้างเสร็จแล้วให้แก่ผู้ประสบอุทกภัย ซึ่งเป็นไปด้วยความเรียบร้อย โดยเฉพาะอย่างยิ่งได้ลงพื้นที่จังหวัดนครศรีธรรมราช 2 ครั้ง เนื่องจากเป็นจังหวัดที่บ้านเรือนได้รับความเสียหายมากที่สุด โดยครอบคลุม 6 อําเภอ ได้แก่ อําเภอลานสกา อําเภอนบพิตํา อําเภอชะอวด อําเภอร่อนพิบูลย์ อําเภอทุ่งสง และอําเภอจุฬาภรณ์ ทั้งนี้ หน่วยงานที่เกี่ยวข้องได้เข้าไปให้การช่วยเหลือโดยเร่งด่วนตามลําดับแล้ว
นอกจากนี้ที่ประชุมรับทราบการให้ความช่วยเหลือประชาชนที่ประสบอุทกภัยครั้งนี้โดยใช้เงินกองทุนฯ จํานวนทั้งสิ้นกว่า 74 ล้านบาท
นอกจากนี้ ที่ประชุมได้พิจารณาเรื่องการขอรับการสนับสนุนของหน่วยงานต่าง ๆ จากกองทุนเงินช่วยเหลือผู้ประสบสาธารณภัยภาคใต้ ทั้งนี้ เพื่อให้เกิดความรอบคอบและถูกต้องตามหลักเกณฑ์ของกองทุนดังกล่าว ที่ประชุมได้มีมติเห็นชอบแต่งตั้งคณะทํางานไปพิจารณาในรายละเอียดของเนื้อหาของหน่วยงานต่าง ๆ ที่ขอรับการสนับสนุนเพื่อให้เป็นบรรทัดฐานในแนวทางเดียวกัน ประกอบด้วย ตัวแทนจากสํานักงบประมาณ กรมบัญชีกลาง กรมป้องกันและบรรเทาสาธารณภัย กระทรวงมหาดไทย พร้อมด้วยกระทรวงเกษตรและสหกรณ์ โดยมี นายสมพาศ นิลพันธุ์ รองปลัดสํานักนายกรัฐมนตรีเป็นประธานคณะทํางาน หลังจากนั้นให้นําข้อสรุปของผลการประชุมคณะทํางานนําเสนอต่อคณะกรรมการฯ เพื่อพิจารณาในการประชุมครั้งหน้าต่อไป
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เปิดการประชุมสมัชชาใหญ่สมัยที่ 14 ของ APT
วันพุธที่ 15 พฤศจิกายน 2560
ปลัดกระทรวงดิจิทัลฯ เปิดการประชุมสมัชชาใหญ่สมัยที่ 14 ของ APT
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมสมัชชาใหญ่ สมัยที่ 14 ขององค์การโทรคมนาคมแห่งเอเชียและแปซิฟิก (Asia-Pacific Telecommunity : APT) ซึ่งกระทรวงดิจิทัลฯ เป็นเจ้าภาพจัดขึ้นระหว่างวันที่ 15-17 พฤศจิกายน 2560 โดยได้รับเกียรติจาก Mr. Houlin Zhao เลขาธิการสหภาพโทรคมนาคมระหว่างประเทศ (ITU) ร่วมปาฐกถาพิเศษ สําหรับการประชุมสมัชชาใหญ่ เป็นองค์กรสูงสุดของ APT ที่จัดขึ้นทุกๆ 3 ปี เพื่อร่วมกันพิจารณาแผนยุทธศาสตร์ รวมทั้งเลือกตั้งเลขาธิการ และรองเลขาธิการ นอกจากนั้นจะจัดการประชุมคณะกรรมการจัดการ (Management Committee : MC) ครั้งที่ 41 ระหว่างวันที่ 19-22 พฤศจิกายน 2560 ซึ่งเป็นองค์กรบริหารของ APT จัดเป็นประจําทุกปี เพื่อพิจารณาและให้ความเห็นชอบแผนงานและโครงการของ APT รวมถึงการพิจารณาจัดสรรงบประมาณตามแผนงาน โดยมีสมาชิกของ APT เข้าร่วมการประชุมฯ จํานวน 38 ประเทศ รวมทั้งผู้แทนจากสมาชิกสมทบ สมาชิกในเครือหน่วยงาน และผู้แทนจากองค์การระหว่างประเทศ เมื่อวันที่ 15 พฤศจิกายน 2560 ณ โรงแรมเซ็นทารา แกรนด์ แอท เซ็นทรัลเวิร์ล ถนนพระราม 1 เขตปทุมวัน กรุงเทพฯ
**********************
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะสื่อมวลชนไทย - จีน ลงพื้นที่เยี่ยมชมเขตส่งเสริมอุตสาหกรรมและนวัตกรรมดิจิทัล
วันอังคารที่ 12 มิถุนายน 2561
รมว.ดิจิทัลฯ นําคณะสื่อมวลชนไทย - จีน ลงพื้นที่เยี่ยมชมเขตส่งเสริมอุตสาหกรรมและนวัตกรรมดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะสื่อมวลชนไทย - จีน ลงพื้นที่ อําเภอศรีราชา จังหวัดชลบุรี เยี่ยมชมเขตส่งเสริมอุตสาหกรรมและนวัตกรรมดิจิทัล (Digital Park Thailand) บนพื้นที่ 830 ไร่ ภายในพื้นที่โครงการระเบียงเขตเศรษฐกิจพิเศษภาคตะวันออก EEC : Eastern Economic Corridor (EEC) โดย Digital Park Thailand นับเป็นโครงการขนาดใหญ่ที่รัฐบาลให้ความสําคัญเป็นอย่างยิ่ง เพื่อรองรับการเป็นศูนย์กลางความเจริญในภูมิภาคอาเซียน ซึ่งกลุ่มโครงการลงทุนในเขตเศรษฐกิจพิเศษภาคตะวันออก (EEC) ที่รัฐบาลตั้งใจพัฒนาให้เกิดการเชื่อมโยงระบบโลจิสติกส์แบบไร้รอยต่อในภูมิภาค ประกอบด้วย โครงการรถไฟความเร็วสูงกรุงเทพฯ – ระยอง เพื่อเชื่อมโยง 3 สนามบิน คือ ท่าอากาศยานสุวรรณภูมิ ท่าอากาศยานดอนเมือง และท่าอากาศยานอู่ตะเภา ซึ่งถือเป็นจุดยุทธศาสตร์ในการเชื่อมต่อกับกลุ่มประเทศ CLMV ผลักดันสนามบินอู่ตะเภาให้เป็นศูนย์กลางการบินของภูมิภาค นอกจากนี้ ยังมีโครงการก่อสร้างมอเตอร์เวย์ส่วนต่อขยาย (มาบตาพุด) และโครงการรถไฟรางคู่ (สถานีมาบตาพุด) ทั้งนี้ Digital Park Thailand ยังถือเป็นจุดยุทธศาสตร์สําคัญด้านการสื่อสารความเร็วสูงของไทย เนื่องจากเป็นที่ตั้งของสถานีดาวเทียมและสถานีเคเบิลใต้น้ํา ซึ่งเป็นเส้นทางหลักของการเชื่อมต่อโครงข่ายใยแก้วนําแสง (Fiber Optic) ภายในประเทศกับต่างประเทศ เปรียบเสมือน ศูนย์กลางอินเทอร์เน็ต (Internet Hub) ของกลุ่มประเทศใน AEC ซึ่งหากพิจารณาตามสถานที่ตั้งของประเทศไทยถือเป็นจุดศูนย์กลางของภูมิภาค ซึ่งเหมาะอย่างยิ่งในการพัฒนาธุรกิจด้านดิจิทัลอย่างจริงจัง เมื่อวันที่ 9 มิถุนายน 2561 ณ เขตส่งเสริมอุตสาหกรรมและนวัตกรรมดิจิทัล อําเภอศรีราชา จังหวัดชลบุรี
***********************
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2562 ณ ท้องสนามหลวง
วันอาทิตย์ที่ 28 กรกฎาคม 2562
นายกรัฐมนตรีเป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2562 ณ ท้องสนามหลวง
นายกรัฐมนตรีนําข้าราชการและประชาชน ทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562
วันนี้ (28 กรกฎาคม 2562) เวลา 07.00 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจําปีพุทธศักราช 2562 โดยมีองคมนตรี ประธานรัฐสภา ประธานวุฒิสภา ประธานศาลฎีกา รองนายกรัฐมนตรี รัฐมนตรี หน่วยราชการในพระองค์ หัวหน้าส่วนราชการ ทหาร ตํารวจ ภาคเอกชนและประชาชน จํานวน 2,000 คน ร่วมงานพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงปะรําพิธีท้องสนามหลวง พระสงฆ์จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย เปิดกรวยกระทงดอกไม้ธูปเทียนแพ หน้าพระบรมฉายาลักษณ์พระบาทสมเด็จพระเจ้าอยู่หัว พระสงฆ์ให้ศีล เจริญพระพุทธมนต์ จากนั้น นายกรัฐมนตรีถวายผ้าไตรและเครื่องไทยธรรมแด่พระสงฆ์ จํานวน 10 รูป พระสงฆ์อนุโมทนา ถวายอดิเรก  นายกรัฐมนตรีกรวดน้ําแล้ว กราบนมัสการพระรัตนตรัยหน้าโต๊ะหมู่บูชา เสร็จแล้วถวายความเคารพหน้าพระบรมฉายาลักษณ์พระบาทสมเด็จเจ้าอยู่หัว
จากนั้น นายกรัฐมนตรีและภริยา นําผู้ร่วมงาน ร่วมกิจกรรมทําบุญตักบาตรพระสงฆ์และสามเณร จํานวน 568 รูป เป็นอันเสร็จพิธี
รัฐบาลไทย-ข่าวทำเนียบรัฐบาล-‘ประภัตร’ เร่งปรับปรุงสะพานปลาอ่างศิลา
วันจันทร์ที่ 30 กันยายน 2562
‘ประภัตร’ เร่งปรับปรุงสะพานปลาอ่างศิลา
‘ประภัตร’ เร่งปรับปรุงสะพานปลาอ่างศิลา หลังก่อสร้างล่าช้า พร้อมเตรียมออกแบบปรับโฉมใหม่เพิ่มความแข็งแรงยิ่งขึ้น
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจติดตามการดําเนินงานการก่อสร้างสะพานปลาอ่างศิลา อําเภอเมืองชลบุรี จังหวัดชลบุรี โดยมี หัวหน้าส่วนราชการในพื้นที่ และชาวตําบลอ่างศิลาให้การต้อนรับ ว่า สะพานปลาอ่างศิลาได้มีการก่อสร้างมานาน และชํารุดทรุดโทรม อาจเกิดอันตรายกับผู้ค้าขาย นักท่องเที่ยว และประชาชน ดังนั้น จึงจําเป็นต้องดําเนินการก่อสร้างสะพานใหม่ ทั้งนี้ สะพานปลาแห่งนี้อยู่ในความดูแลขององค์การสะพานปลา และได้ว่าจ้างบริษัทแห่งหนึ่งรับเหมาก่อสร้าง ซึ่งผลการดําเนินงานล่าช้า และหมดสัญญาลงได้มีการต่อสัญญาต่อไปอีก 2 ครั้ง ก็ยังไม่แล้วเสร็จ จึงขอให้บริษัทดังกล่าวชะลอการก่อสร้างไปก่อน และจะเจรจากับบริษัทในการปรับเปลี่ยนแบบก่อสร้าง เนื่องจากแบบเดิมไม่มีความคงทน และใช้ประโยชน์ได้น้อย อีกทั้งต้องเร่งรัดให้ดําเนินการก่อสร้างให้แล้วเสร็จเร็วขึ้น
ในการนี้ ได้รับฟังความคิดเห็นและข้อเสนอแนะจากสมาชิกผู้ขายสินค้าประมง เรื่องการขอตรวจสอบสิทธิการขายแต่เดิมซึ่งเป็นสมาชิกของสหกรณ์กลุ่มประมงอ่างศิลา และมีการสวมสิทธิและบางรายตกหล่น โดยรมช.เกษตรฯ จะรับเรื่องดังกล่าวไปดําเนินการเรื่องสัญญาบริษัทให้เรียบร้อยก่อน และจะออกแบบใหม่เนื่องจากแบบแปลนเดิมพื้นที่ใช้ประโยชน์แคบไม่สะดวก จากนั้นจะกลับมาตรวจสอบสิทธิร้านค้ากันใหม่อีกครั้ง ซึ่งตังแทนร้านค้าต่างพอใจ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อนุทิน ตรวจเยี่ยมและเปิดอาคารผู้ป่วยนอกและอุบัติเหตุ รพ.ชุมแพ จ.ขอนแก่น
วันพุธที่ 31 กรกฎาคม 2562
อนุทิน ตรวจเยี่ยมและเปิดอาคารผู้ป่วยนอกและอุบัติเหตุ รพ.ชุมแพ จ.ขอนแก่น
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมการดําเนินงานและเปิดอาคารผู้ป่วยนอกและอุบัติเหตุ โรงพยาบาลชุมแพ จังหวัดขอนแก่น พัฒนาศักยภาพให้เป็นโรงพยาบาลรับส่งต่อผู้ป่วยในโซนตะวันตกของจังหวัดขอนแก่น
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมการดําเนินงานและเปิดอาคารผู้ป่วยนอกและอุบัติเหตุ โรงพยาบาลชุมแพ จังหวัดขอนแก่น พัฒนาศักยภาพให้เป็นโรงพยาบาลรับส่งต่อผู้ป่วยในโซนตะวันตกของจังหวัดขอนแก่น
วันนี้ (31 กรกฎาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเป็นประธานเปิดอาคารผู้ป่วยนอกและอุบัติเหตุ โรงพยาบาลชุมแพ จังหวัดขอนแก่น ว่า กระทรวงสาธารณสุข ได้วางแผนให้โรงพยาบาลชุมแพเป็นศูนย์ความเป็นเลิศทางการแพทย์ด้านหัวใจ ทารกแรกเกิด อุบัติเหตุ และการปลูกถ่ายอวัยวะ ภายใน 2 – 5 ปี นโยบายรัฐบาลที่ต้องการให้ประชาชนได้รับความสะดวกสบายในการเข้ารับบริการ ลดความแออัดของโรงพยาบาล ซึ่งจากการตรวจเยี่ยมพบว่า มีการพัฒนาระบบบริการ และนําเทคโนโลยีด้านสุขภาพมาใช้ สามารถรักษาโรคที่ต้องใช้ความเชี่ยวชาญขั้นสูงได้ เช่น โรคหลอดเลือดสมอง หลอดเลือดหัวใจ ศัลยกรรม มะเร็ง และเป็นศูนย์รับส่งต่อจากโรงพยาบาลชุมชนใกล้เคียง ทั้งในจังหวัดขอนแก่น และพื้นที่รอยต่อจังหวัดชัยภูมิ จังหวัดเพชรบูรณ์ และจังหวัดเลย ประชาชนได้รับบริการใกล้บ้าน ลดการส่งต่อและลดความแออัดในโรงพยาบาลขอนแก่น และมีแผนพัฒนาเป็นศูนย์ส่องกล้องทางเดินอาหารจังหวัดขอนแก่น พัฒนาศักยภาพให้เป็นโรงพยาบาลรับส่งต่อผู้ป่วยในโซนตะวันตกของจังหวัดขอนแก่น และเพิ่มทักษะความเชี่ยวชาญของสหสาขาวิชาชีพทํางานร่วมกับแพทย์เฉพาะทาง
ทั้งนี้ โรงพยาบาลชุมแพ เป็นโรงพยาบาลทั่วไป ขนาด 250 เตียง อาคารผู้ป่วยนอกและอุบัติเหตุเป็นอาคาร 4 ชั้น ได้รับมอบพื้นที่จากแขวงทางหลวงขอนแก่นที่ 2 (ชุมแพ) จํานวน 2 ไร่ 3 งาน 55 ตารางวา และงบประมาณจากกระทรวงสาธารณสุข ตามโครงการไทยเข้มแข็งจํานวน 60,353,042 ล้านบาทก่อสร้างแล้วเสร็จในปี พ.ศ. 2558 และเปิดให้บริการประชาชน ประกอบด้วยชั้น1. ผู้ป่วยนอกและอุบัติเหตุ ชั้น2 คลินิกเฉพาะทาง ชั้น3 หอผู้ป่วยศัลยกรรมกระดูกและข้อ หน่วยเคมีบําบัด และชั้น4 กลุ่มงานอํานวยการมีผู้ป่วยเข้ารับบริการ ผู้ป่วยนอกเฉลี่ยวันละ 1058 คน ผู้ป่วยในเฉลี่ยวันละ 237 คน
นอกจากนี้ จังหวัดขอนแก่นได้พยายามลดความเหลื่อมล้ําของประชาชนในพื้นที่เมืองและชนบทในการเข้าถึงบริการพื้นฐาน ตามโครงการขอนแก่นเมืองอัจฉริยะ (KhonKaen Smart city : smart living, smart hospital, smart people) ได้จัดสรรงบประมาณบูรณาการจังหวัด เพื่อพัฒนาบุคลากรให้มีความเชี่ยวชาญตามแนวคิดเพิ่มศักยภาพให้โรงพยาบาลชุมแพ และก่อสร้างลิฟต์ทางขึ้นสะพานลอยหน้าโรงพยาบาลชุมแพ เพื่ออํานวยความสะดวกสําหรับผู้พิการ ผู้สูงอายุ เด็ก และประชาชนทั่วไปในการเข้ารับบริการ
************************** 31 กรกฎาคม 2562
รัฐบาลไทย-ข่าวทำเนียบรัฐบาล-ปลัดฯ กอบชัย มอบรางวัล ASHRAE - UN Environment 2019 ให้กับทีมวิศกรชาวไทย
วันอังคารที่ 24 ธันวาคม 2562
ปลัดฯ กอบชัย มอบรางวัล ASHRAE - UN Environment 2019 ให้กับทีมวิศกรชาวไทย
นายกอบชัย สังสิทธิสวัสดิ์ ปลัดกระทรวงอุตสาหกรรม ให้เกียรติมอบรางวัล "ASHRAE - UN Environment 2019 Lower GWP Refrigeration and Air-Conditioning Innovation Award" ให้กับโครงการ Crocodile ณ ห้องชุนหะวัน ชั้น 3 อาคารสํานักงานปลัดกระทรวงอุตสาหกรรม
วันนี้ (24 ธันวาคม 2562) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายประกอบ วิวิธจินดา อธิบดีกรมโรงงานอุตสาหกรรม ให้เกียรติมอบรางวัล "ASHRAE - UN Environment 2019 Lower GWP Refrigeration and Air-Conditioning Innovation Award" ให้กับโครงการ Crocodile โดยมีทีมวิศกร ประกอบด้วย นายวรท ล้ําเลิศพงศ์พนา นายวัลลภ ล้ําเลิศพงศ์พนา นายจิตรกร สุขเจริญ และนายกิตติธัช ชํานาญวาด เข้ารับมอบ ณ ห้องชุนหะวัน ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.แรงาน จัดการแข่งขัน MOL FUTSAL LEAGUE 2018
วันศุกร์ที่ 11 พฤษภาคม 2561
ก.แรงาน จัดการแข่งขัน MOL FUTSAL LEAGUE 2018
วันที่ 10 พฤษภาคม 2561 เวลา 17.00 น. พลเอก วีรศักดิ์ มณีอินทร์ คณะทํางานรัฐมนตรีว่าการกระทรวงแรงงาน เป็นประธานเปิดการแข่งขันฟุลซอล MOL FUTSAL LEAGUE 2018
วันที่ 10 พฤษภาคม 2561 เวลา 17.00 น. พลเอก วีรศักดิ์ มณีอินทร์ คณะทํางานรัฐมนตรีว่าการกระทรวงแรงงาน เป็นประธานเปิดการแข่งขันฟุลซอล MOL FUTSAL LEAGUE 2018 ณ สนามฟุตซอลกระทรวงแรงงาน การแข่งขันนี้เริ่มตั้งแต่วันที่ 10 พฤษภาคม – 7 มิถุนายน 2561 เพื่อเป็นการเชื่อมความสัมพันธ์และความสามัคคี ภายในหน่วยงาน โดยมีทีมจากกรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน และสํานักงานประกันสังคมเข้าร่วมแข่งขัน
++++++++++++++++++++++
กองเผยแพร่และประชาสัมพันธ์
10 พฤษภาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกภาคส่วน ที่ให้ความร่วมมือปฏิบัติตามมาตรการป้องกัน การแพร่ระบาดโควิด-19
วันอาทิตย์ที่ 12 เมษายน 2563
นายกรัฐมนตรีขอบคุณทุกภาคส่วน ที่ให้ความร่วมมือปฏิบัติตามมาตรการป้องกัน การแพร่ระบาดโควิด-19
นายกรัฐมนตรีขอบคุณทุกภาคส่วน ที่ให้ความร่วมมือปฏิบัติตามมาตรการป้องกัน การแพร่ระบาดโควิด-19
วันที่ 12 เมษายน 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนไม่ว่าจะเป็นภาครัฐ ภาคเอกชน ประชาชน และจิตอาสาที่ให้ความร่วมมือปฏิบัติตามมาตรการป้องกันการแพร่ระบาดของเชื้อไวรัสโควิด-19 เป็นอย่างดี ทําให้จํานวนผู้ติดเชื้อรายใหม่มีจํานวนลดลงไปอย่างต่อเนื่อง แต่ขอให้ทุกคนอย่าชะล่าใจ เพราะเมื่อไรที่ทุกคนไม่ให้ความร่วมมือ ไม่ปฏิบัติตามมาตรการป้องกันฯ จะกลายเป็นช่องโหว่ทําให้เชื้อไวรัสแพร่ระบาดติดต่อเพิ่มมากขึ้น จึงขอให้ทุกคนมีความอดทน รักษาวินัยอย่างเข้มแข็ง
พร้อมกล่าวเป็นกําลังให้เจ้าหน้าที่ จิตอาสาที่ร่วมกันปฏิบัติหน้าที่อย่างขยันขันแข็ง และขอเป็นกําลังใจให้ประชาชนทุกคนมีกําลังใจร่วมต่อสู้วิกฤตนี้ไปด้วยกัน เนื่องในโอกาสช่วงเทศกาลสงกรานต์ ขออวยพรให้พี่น้องประชาชนทุกคนมีความสุข สุขภาพแข็งแรง ให้ความร่วมมืออยู่บ้าน หยุดเชื้อ เพื่อชาติและเพื่อครอบครัว
รัฐบาลไทย-ข่าวทำเนียบรัฐบาล-ประชุมองค์กรหลัก ครั้งที่ 24/2560
วันพุธที่ 28 มิถุนายน 2560
ประชุมองค์กรหลัก ครั้งที่ 24/2560
ดร.ชัยพฤกษ์ เสรีรักษ์ ปลัดกระทรวงศึกษาธิการ ประชุมองค์กรหลัก ครั้งที่ 24/2560โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธาน
นายกมล รอดคล้าย โฆษกกระทรวงศึกษาธิการ เปิดเผยผลประชุมองค์กรหลักว่า พลเอก ดาว์พงษ์ รัตนสุวรรณ องคมนตรี ฝากงานการศึกษาให้กับกระทรวงศึกษาธิการ2 ประเด็นคือ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงรับสั่งให้ดูแลพัฒนามหาวิทยาลัยราชภัฏอย่างเต็มที่ ได้แก่ การผลิตครู การพัฒนาครู ให้ผลิตครูดีออกมาให้ได้ และให้มหาวิทยาลัยราชภัฏทําหน้าที่พัฒนาท้องถิ่น โดยวิเคราะห์สภาพปัญหา ความจําเป็นของท้องถิ่นที่ตั้งอยู่ แล้วเข้าไปให้ความช่วยเหลือในรูปแบบการเป็นพี่เลี้ยงของท้องถิ่น ซึ่งทางสํานักงานคณะกรรมการการอุดมศึกษา (สกอ.) มีการจัดงบให้มหาวิทยาลัยราชภัฏทั่วประเทศไว้เตรียมการเบื้องต้นแล้ว แห่งละ 5,000,000 บาท รวมมหาวิทยาลัยราชภัฏจํานวน 38 แห่ง งบประมาณทั้งสิ้นประมาณ 200 ล้านบาท ทั้งนี้รัฐมนตรีว่าการกระทรวงศึกษาธิการ ได้นัด ทปอ.ของมหาวิทยาลัยราชภัฏ เพื่อหารือเรื่องดังกล่าวอย่างจริงจังแล้ว คาดว่าภายใน 2-3 สัปดาห์นี้
อีกประเด็นหนึ่งคือ โครงการจัดการศึกษาด้วยระบบทางไกลผ่านดาวเทียม จะมีการจัดช่องไว้หนึ่งช่อง เพื่อนําเสนอเนื้อหาเกี่ยวกับวิชาลูกเสือโดยเฉพาะ ดังนั้นสํานักงานลูกเสือแห่งชาติ และสํานักการลูกเสือ ยุวกาชาด และกิจการนักเรียน (สป.) จึงร่วมกันหารือเรื่องการผลิตรายการเกี่ยวกับลูกเสือในช่องทางดังกล่าว ว่าสามารถทําได้มากน้อยแค่ไหน โดยแบ่งเป็น 3 เรื่องหลัก ได้แก่ หลักสูตรและวิชาความรู้เกี่ยวกับลูกเสือ กิจกรรมการฝึกลูกเสือ และข่าวสารทั่วไปของกิจการลูกเสือ
ขณะที่รัฐมนตรีว่าการกระทรวงศึกษาธิการ กล่าวถึงกรณีการสอบข้อเท็จจริงแป๊ะเจี๊ยะโรงเรียนสามเสนวิทยาลัยว่า ขณะนี้อยู่ระหว่างดําเนินการ ในส่วนของแนวทางแก้ไขปัญหานั้น ไม่อยากให้เรียกว่าเป็นแป๊ะเจี๊ยะ แต่เป็นการรับเด็กโควตาพิเศษมากกว่า ซึ่งมีมานานแล้ว ในอดีตมีปัญหามากกว่านี้ แต่ปัจจุบันมีระบบมีความโปร่งใสมากขึ้น ส่วนกรณีที่เกิดการทุจริตหรือไม่นั้น นโยบายของตนไม่ยอมให้มีการทุจริตเกิดขึ้นอยู่แล้ว จึงต้องมาจัดการระบบให้รัดกุม โปร่งใสยิ่งขึ้น มากกว่าจะมาตั้งคําถามว่าควรมีการรับเด็กโควตาพิเศษหรือไม่ เนื่องจากตนตอบเองคนเดียวไม่ได้ ต้องให้ประชาชน ฝ่ายการเมือง หน่วยงานที่เกี่ยวข้อง ร่วมกันตอบ ส่วนกรณีที่มีผู้เสนอให้ตรวจสอบทรัพย์สินของ ผอ.โรงเรียนสามเสนวิทยาลัยนั้น รัฐมนตรีว่าการกระทรวงศึกษาธิการกล่าวว่า ตนไม่มีอํานาจและหน้าที่จะไปตรวจสอบทรัพย์สินของใคร หากเห็นว่ามีความจําเป็นต้องตรวจสอบ ต้องให้คณะกรรมการป้องกันและปราบปรามการทุจริตแห่งชาติ (ปปช.) เข้าไปดําเนินการ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 13 พฤษภาคม 2563
วันพุธที่ 13 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ไม่มีผู้ติดเชื้อรายใหม่ มีผู้ป่วยกลับบ้านได้ถึงร้อยละ 94.27 ของผู้ป่วยทั้งหมด (กลับบ้าน 46 ราย รวมกลับบ้านสะสม 2,844 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 117 ราย หรือคิ
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่13 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ไม่มีผู้ติดเชื้อรายใหม่ มีผู้ป่วยกลับบ้านได้ถึงร้อยละ 94.27 ของผู้ป่วยทั้งหมด (กลับบ้าน 46 ราย รวมกลับบ้านสะสม 2,844 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 117 ราย หรือคิดเป็นร้อยละ 5.24 ของผู้ป่วยทั้งหมด ไม่มีผู้เสียชีวิต
รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,017 ราย
วันนี้เป็นวันแรกที่ไม่มีรายงานผู้ติดเชื้อรายใหม่ อย่างไรก็ตามเพื่อเป็นการควบคุม ป้องกันการแพร่ระบาดของโรค กระทรวงสาธารณสุขจึงได้มีคําแนะนําในการดูแลสุขอนามัยส่วนบุคคล เพื่อสร้างการ์ดป้องกันตัวเองจากโรคโควิด19 เช่น การกินร้อน ใช้ช้อนกลางส่วนตัว สวมหน้ากากอนามัย/หน้ากากผ้า ล้างมือบ่อยๆ การเว้นระยะห่างระหว่างบุคคล และขอความร่วมมือ ภาคเอกชน และสถานประกอบการจัดเหลื่อมเวลาการทํางาน / Work from Home / ให้อยู่บ้านหยุดเชื้อ ซึ่งได้รับความร่วมมือเป็นอย่างดีจากทุกฝ่าย และกระทรวงสาธารณสุขยังได้ทําการลงพื้นที่ค้นหาผู้ป่วยเชิงรุกในพื้นที่เสี่ยงต่างๆ การกักตัวผู้ที่เดินทางมาจากต่างประเทศ 100% รวมถึงรัฐบาลได้ออก พ.ร.ก. ฉุกเฉินในการควบคุมการแพร่ระบาดของโรคโควิด19 ทําให้สถานการณ์ของโรคที่ตึงเครียดจากการพบจํานวนผู้ป่วยจํานวนมาก มีแนวโน้มดีขึ้นเรื่อยๆ
อย่างไรก็ตาม ขอให้ประชาชนอย่าประมาทแม้ว่าสถานการณ์ของประเทศจะดีขึ้นแล้ว ขอให้ “การ์ดอย่าตก” ยังคงปฏิบัติตามคําแนะนําของกระทรวงสาธารณสุขต่อไปให้เป็นนิสัยและสร้างมาตรฐานใหม่ให้กับสังคม ไม่ใช่เฉพาะการป้องกันตนเองในช่วงสถานการณ์โควิดเท่านั้น หากทําเป็นนิสัยจะส่งผลดีต่อสุขภาพอนามัย เป็นเกราะป้องกันโรคอื่นๆ ได้เช่นกัน
****************************** 13 พฤษภาคม2563
รัฐบาลไทย-ข่าวทำเนียบรัฐบาล-สำนักงานประกันสังคมชี้แจง กรณีการเก็บเงินสมทบผู้ประกันตนของสำนักงานประกันสังคม
วันพุธที่ 1 พฤศจิกายน 2560
สํานักงานประกันสังคมชี้แจง กรณีการเก็บเงินสมทบผู้ประกันตนของสํานักงานประกันสังคม
สํานักงานประกันสังคมยืนยัน รัฐบาลชุดปัจจุบันจ่ายเงินสมทบในส่วนของรัฐบาลครบถ้วน-จ่ายมากกว่ารัฐบาลทุกชุดที่ผ่านมา
วันที่ 1 พ.ย.60 นายสุรเดช วลีอิทธิกุล เลขาธิการสํานักงานประกันสังคม ชี้แจงกรณีนายสมพร ขวัญเนตร รองประธานคณะกรรมการสมานฉันท์แรงงานไทย (คสรท.) สอบถามเรื่องการเก็บเงินสมทบผู้ประกันตนของสํานักงานประกันสังคม กรณีรัฐบาลค้างจ่ายเงินสมทบประกันสังคม 5.6 หมื่นล้านบาท และกรณีเรียกร้องให้รัฐบาลจ่ายเงินสมทบในอัตราที่เท่ากับนายจ้างและลูกจ้าง ดังนี้
​สํานักงานประกันสังคมขอเรียนว่า รัฐบาลชุดปัจจุบันจ่ายเงินสมทบกองทุนประกันสังคมในส่วนของรัฐบาลครบถ้วน และยังได้จ่ายเพื่อชําระหนี้เงินสมทบเดิมของรัฐบาลชุดก่อน ๆ อีกด้วย โดยจะเห็นได้ว่าในปีงบประมาณ 2561 รัฐบาลต้องจ่ายเงินสมทบเข้ากองทุนประกันสังคมจํานวน 3.3 หมื่นล้านบาท แต่รัฐบาลได้จัดสรรงบประมาณให้สํานักงานประกันสังคมรวมทั้งสิ้น จํานวน 4.2 หมื่นล้านบาท หรือย้อนหลังไปเมื่อปีงบประมาณ 2560 รัฐบาลต้องจ่ายเงินสมทบเข้ากองทุนประกันสังคมจํานวน 3.9 หมื่นล้านบาท แต่รัฐบาลได้จัดสรรงบประมาณให้สํานักงานประกันสังคมรวมทั้งสิ้น จํานวน 4 หมื่นล้านบาท ดังนั้นสํานักงานประกันสังคมจึงขอยืนยันว่ารัฐบาลชุดปัจจุบันจ่ายเงินสมทบในส่วนของรัฐบาลครบถ้วนและจ่ายมากกว่ารัฐบาลทุกชุดที่ผ่านมา ซึ่งทําให้ลดยอดหนี้เงินสมทบกองทุนประกันสังคมในส่วนของรัฐบาลให้ลดน้อยลงด้วย
​สําหรับประเด็นเรียกร้องให้รัฐบาลจ่ายเงินสมทบในอัตราร้อยละ 5 เท่ากับนายจ้างและลูกจ้างนั้น สํานักงานประกันสังคมขอเรียนว่า ตั้งแต่ 1 มกราคม 2547 ที่สํานักงานประกันสังคมให้ความคุ้มครองครบทั้ง 7 กรณี คือ กรณีเจ็บป่วย คลอดบุตร ทุพพลภาพ ตาย สงเคราะห์บุตร ชราภาพ และว่างงาน กฎหมายกําหนดให้รัฐบาลจ่ายเงินสมทบในอัตราร้อยละ 2.75 น้อยกว่านายจ้างและลูกจ้าง เฉพาะกรณีชราภาพและว่างงานเท่านั้น เนื่องจากรัฐบาลได้ให้การสนับสนุนเรื่องการจัดหางาน และส่งเสริมการฝึกอาชีพให้แก่ผู้ว่างงานอยู่แล้ว สําหรับกรณีชราภาพซึ่งเป็นการออมภาคบังคับ รัฐบาลส่วนใหญ่ทั่วโลกไม่ได้ร่วมจ่ายสมทบในส่วนนี้ แต่ในประเทศไทยกฎหมายให้รัฐบาลร่วมจ่ายเงินสมทบ 1% เพื่อให้รัฐบาลมีส่วนร่วมในการออมเงินกับผู้ประกันตน จึงทําให้รัฐบาลร่วมจ่ายเงินสมทบน้อยกว่านายจ้างและลูกจ้าง
ทั้งนี้ ณ 30 กันยายน 2560 กองทุนประกันสังคมมีเงินลงทุน 1.68 ล้านล้านบาท ซึ่งสูงกว่าสิ้นปี 2559 จํานวน 112,703 ล้านบาท มีผลตอบแทนสะสมตั้งแต่ปี 2534 ถึงปัจจุบัน จํานวน 507,644 ล้านบาท โดยสํานักงานประกันสังคมนําเงินไปลงทุนในหลักทรัพย์ที่มีความมั่นคงสูง 80% หลักทรัพย์เสี่ยง 20% ทั้งนี้ ในปี 2560 สิ้นสุด ณ 30 กันยายน 2560 กองทุนประกันสังคมได้ผลตอบแทนจากการลงทุน รวมทั้งสิ้น 41,306 ล้านบาท​
-----------------------------------
รัฐบาลไทย-ข่าวทำเนียบรัฐบาล-กระทรวงยุติธรรม เปิดศูนย์ยุติธรรมสร้างสุข "ยุติธรรมเชิงรุก สร้างสุขให้ประชาชน"
วันพุธที่ 9 ตุลาคม 2562
กระทรวงยุติธรรม เปิดศูนย์ยุติธรรมสร้างสุข "ยุติธรรมเชิงรุก สร้างสุขให้ประชาชน"
กระทรวงยุติธรรม เปิดศูนย์ยุติธรรมสร้างสุข "ยุติธรรมเชิงรุก สร้างสุขให้ประชาชน"
ในวันพุธที่ ๙ ตุลาคม ๒๕๖๒ เวลา ๑๐.๓๐ น. ณ บริเวณหน้าศูนย์ยุติธรรมสร้างสุข (ศูนย์บริการร่วมกระทรวงยุติธรรม) ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดศูนย์ยุติธรรมสร้างสุข พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม คณะผู้บริหารกระทรวงยุติธรรม หัวหน้าส่วนราชการ และภาคีเครือข่าย เข้าร่วมฯ
นายสมศักดิ์ เทพสุทิน รัฐมนตรีว่าการกระทรวงยุติธรรมกล่าวว่า รัฐธรรมนูญแห่งราชอาณาจักรไทย พ.ศ. ๒๕๖๐ กําหนดให้รัฐพึงจัดระบบการบริหารงานในกระบวนการยุติธรรมทุกด้าน ให้มีประสิทธิภาพ เป็นธรรม และไม่เลือกปฏิบัติ และให้ประชาชนเข้าถึงกระบวนการยุติธรรมได้โดยสะดวก รวดเร็วและไม่เสียค่าใช้จ่ายสูงเกินควร รวมทั้งรัฐพึงให้ความช่วยเหลือทางกฎหมายที่จําเป็น และเหมาะสม แก่ผู้ยากไร้ หรือผู้ด้อยโอกาสในการเข้าถึงกระบวนการยุติธรรมและรัฐบาลได้ประกาศใช้แผนยุทธศาสตร์ชาติ ๒๐ ปี ทําให้ทราบว่าศูนย์ยุติธรรมสร้างสุข เป็นการต่อยอดการทํางานของศูนย์บริการร่วม เพื่ออํานวยความยุติธรรมเชิงรุกตอบสนองและสอดคล้องกับแผนยุทธศาสตร์ชาติ และแผนแม่บทที่เกี่ยวข้องต่างๆ ผมขอขอบคุณ หัวหน้าส่วนราชการที่มีส่วนสนับสนุนในการจัดตั้งศูนย์ยุติธรรมสร้างสุข เพื่อให้เป็นที่พึ่งในด้านกระบวนการยุติธรรมให้แก่ประชาชนได้อย่างแท้จริงและต้องขอขอบคุณสื่อมวลชนอย่างยิ่งที่เป็นสื่อกลางเพื่อให้ประชาชนได้รับรู้รับทราบถึงภารกิจหน้าที่ของศูนย์ยุติธรรมสร้างสุขซึ่งในวันนี้จะมีประชาชนเข้ามาใช้บริการศูนย์ยุติธรรมสร้างสุข ร้องทุกข์ในหลายกรณี นอกจากนี้ภายหลังพิธีเปิดศูนย์ยุติธรรมสร้างสุข รัฐมนตรีว่าการกระทรวงยุติธรรม ได้รับเรื่องราวร้องทุกข์ จากบิดา และมารดา ของ นางสาวธิติมา นรพันธ์พิพัฒน์ (ลัลลาเบล) เพื่อขอให้กระทรวงยุติธรรมให้ความช่วยเหลือ ในการตรวจชันสูตรศพ นางสาวธิติมา ฯ อีกครั้ง เนื่องจากยังมีความสงสัยในประเด็นการเสียชีวิตและรับเรื่องราวร้องทุกข์จากกลุ่มผู้เสียหายที่ได้รับความเดือดร้อนจากการลงทุนในธุรกิจการเงินนอกระบบ มูลค่าความเสียหายจํานวนกว่า ๓ พันล้านบาท
จากนั้นได้เยี่ยมชมบูธนิทรรศการศูนย์ยุติธรรมสร้างสุขและผลการดําเนินการให้ความช่วยเหลือประชาชนของหน่วยงานในสังกัดกระทรวงยุติธรรมพร้อมทั้งพบปะประชาชน ที่เข้าร่วมงานทั้งนี้ ศูนย์ยุติธรรมสร้างสุข นอกจากเป็นหน่วยงานรับเรื่องจากประชาชนในหลายช่องทางเช่น สายด่วนยุติธรรม เว็บไซต์ แอพพลิเคชั่นต่างๆ และศูนย์ดํารงธรรมแล้วนั้น ยังได้ตั้งคณะทํางานขึ้น ทําหน้าที่ในการตรวจสอบ วิเคราะห์เรื่องปัญหาอาชญากรรมสําคัญที่ส่งผลกระทบต่อสังคมโดยรวม
และปัญหาความเดือดร้อนของประชาชนในด้านต่างๆ ที่จําเป็นต้องแก้ไขโดยเร่งด่วน โดยบูรณาการของหน่วยงานที่เกี่ยวข้องในกระทรวงยุติธรรม ให้เกิดผลเป็นรูปธรรม อํานวยความยุติธรรมให้แก่ประชาชนเอื้ออํานวยต่อการพัฒนาประเทศให้เกิดความมั่นคง มั่งคั่ง ยั่งยืนต่อไป
ติดต่อศูนย์ยุติธรรมสร้างสุข ได้ที่ ๑๑๑๑ กด ๗๗
*****************************